
****

**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: [dome@balvi.lv](mailto:dome@balvi.lv)

Balvos

**PIELIKUMS**

Balvu novada domes

2024.gada 28.novembra

lēmumam (sēdes prot. Nr.\_\_\_,\_\_\_.§)

**Paskaidrojuma raksts**

**par Balvu novada domes 2024.gada 28.novembra saistošo noteikumu**

**Nr.\_\_\_/2024 “Grozījumi Balvu novada domes 2023. gada 27. jūlija saistošajos noteikumos Nr. 10/2023 "Balvu novada pašvaldības sabiedrības līdzdalības budžeta nolikums" projektu**

|  |  |
| --- | --- |
| Paskaidrojumu raksta sadaļas | Informācija |
| 1. Projekta mērķis un nepieciešamības pamatojums | Noteikumu mērķis ir precizēt līdzdalības budžeta nolikumu, ņemot vērā tā piemērošanas pieredzi un Balvu novada domes 2024.gada 23.maija saistošos noteikumus Nr. 10/2024 “Balvu novada pašvaldības nolikums”.  Līdzdalības budžeta nolikuma 19., 33., 34. un 35. punktā ir noteikti Konkursa vērtēšanas komisijas sekretāra pienākumi un funkcijas. Nolikumā nav noteikts, vai vērtēšanas komisijas sekretārs tiek ievēlēts no komisijas locekļu vidus, vai arī tiek iecelts kāds pašvaldības administrācijas darbinieks. Šie saistošie noteikumi atrisina šo nenoteiktību. Ņemot vērā, ka vērtēšanas komisijas sastāvā ir noteikta sabiedrības un atsevišķu speciālistu pārstāvība, kuru uzdevums ir vērtēt iesniegtos priekšlikumus un kuru darbs komisijā ir papildus pienākumi, šajos saistošajos noteikumos paredzēts, ka komisijas sekretāru ieceļ izpilddirektors no administrācijas darbinieku vidus. Šāda kārtība, pēc šo saistošo noteikumu stāšanās spēkā ir paredzēta nolikuma 16. punktā.  Pēc Balvu novada domes 2024.gada 23.maija saistošo noteikumus Nr. 10/2024 “Balvu novada pašvaldības nolikums” pieņemšanas pašvaldības iestādes “Balvu novada pašvaldības administrācija” nosaukums mainījās uz “Centrālā pārvalde”. Ar šiem saistošajiem noteikumiem līdzdalības budžeta nolikuma 25. punktā ir precizēts iestādes nosaukums. |
| 2. Ietekme uz pašvaldības budžetu | Šiem saistošajiem noteikumiem nav ietekmes uz pašvaldības budžetu. |
| 3. Ietekme uz vidi | Šiem saistošajiem noteikumiem nav ietekmes uz vidi. |
| 4. Ietekme uz administratīvajām procedūrām | Administratīvās procedūras netiks būtiski mainītas. Pašvaldībā jau piecus mēnešus tiek lietots jaunais iestādes “Centrālā pārvalde” nosaukums. Būs nepieciešams izdod papildus vienu izpilddirektora rīkojumu un Kancelejas un personāla nodaļas darbiniekiem būs jāiepazīstina ar šo rīkojumu attiecīgās personas. Citu papildus administratīvo procedūru nebūs. |
| 5. Ietekme uz pašvaldības funkcijām un cilvēkresursiem | Papildus ietekmes uz pašvaldības funkcijām nav. Arī izmaiņas cilvēkresursos nav plānotas. Kādam no administrācijas darbiniekiem būs pienākums veikt vērtēšanas komisijas sekretāra pienākumus. |
| 6. Noteikumu izpildes nodrošināšana | Noteikumu izpilde tiks nodrošināta, ņemot vērā pašvaldības budžetā šim mērķim paredzētos līdzekļus. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumu mērķis ir aktivizēt vietējās kopienas, lai tās kļūtu arvien izglītotākas un aktīvākas, vienlaikus pašvaldībai savus lēmumus vairāk jābalsta iedzīvotāju vajadzībās, jāpilnveido sadarbība un dialogs starp pārvaldi un iedzīvotājiem, palielinot iedzīvotāju uzticēšanos pašvaldībai kopumā, kā arī jānodrošina pieejams atbalsts vietējo iniciatīvu īstenošanai.  Saistošo noteikumu pieņemšana precizē procedūras izvirzītā mērķa sasniegšanai. |
| 8. Informācija par konsultācijām ar iedzīvotājiem | Saistošo noteikumu projekts tika publicēts pašvaldības mājaslapā sabiedrības viedokļa noskaidrošanai. Iedzīvotāju saņemtie priekšlikumi tika izskatīti novada domes sēdē, kurā tika lemts par noteikumu apstiprināšanu. |

Domes priekšsēdētājs S.Maksimovs